Stora Enson Anjalankosken tehtaat

Stora Enson Anjalankosken tehtaat on tehdaskokonaisuus Kouvolassa, johon kuuluvat Anjalan paperitehdas ja Inkeroisten kartonkitehdas. Tehtaat sijaitsevat Kymijoen varrella Inkeroisissa.Stora Enso  Tehtaiden vuotuinen kapasiteetti on 480 000 tonnia paperia ja kartonkia. Stora Enson Anjalankosken tehtailla työskentelee yhteensä noin 500 henkeä.  Anjalan paperitehtaalla valmistetaan hiokepitoisia painopapereita, kuten korkealuokkaista kirjapaperia ja erikoissanomalehtipaperia. Inkeroisten kartonkitehtaalla valmistetaan korkealuokkaista taivekartonkia kuluttajapakkauksiin. 

Historia

Tehdas on perustettu vuonna 1872 nimellä Ingerois Träsliperi. Vuonna 1887 omistajaksi tuli Tammerfors Linne- & Jern-Manufaktur Aktie-Bolag (myöhemmin Oy Tampella Ab). Tehdas myytiin Tampellan yrityssaneerauksen myötä 1993 Enso-Gutzeit Oy:lle (myöhemmin Enso Oyj), joka yhdistyi ruotsalaisen Stora Ab:n kanssa Stora Enso Oyj:ksi vuonna 1998.Stora Enso  Anjalan paperitehtaan tehdasrakennuksen vanhan osan (PK1 ja PK2) on suunnitellut Alvar Aalto 1930-luvulla ja puoliselluloosatehtaan vielä 1950-luvulla.Alvar Aalto.fi  Anjalankosken tehtaisiin kuuluu myös Inkeroisten kartonkitehdas.Stora Enso  Ankkapurhan rannalle rakennettiin vuonna 1887 A. M. Hedbäckin suunnittelema Tampellan kartonkitehdas. Kartonkitehdasta uusittiin 1921–1922. Samalla valmistui myös uusi vesivoimalaitos, jonka suunnittelijat olivat Sigurd Frosterus ja Ole Gripenberg.

 Koneet 

 Inkeroisten tehtaan paperi- ja kartonkikoneet 

Tehtaalla on yksi tuotantokäytössä oleva kartonkikone. Kartonkikoneet 1 ja 2 suljettiin 1970-luvun lopulla ja niiden vieressä sijainnut kartonkikone 3 vuonna 1990. Kartonkikone 1 on museoitu paikalleen ja se on osa Ankkapurhan teollisuusmuseota.

 Nykyiset 

 Kone  Valmistaja  Toiminnassa vuosina  Viiraosa  Viiraleveys  Puristinosa  Nopeus  Kapasiteetti  MuutaKartonkikone KK4Tampella26.6.1965– (Uusittu 2008 - 2009, 2012)4 600 mm750 m/min (alkuper. 300 m/min)280 000 t/a, Päällystetty taivekartonki (FBB) (Tambrite, Tamfold)

 Entiset 

 Kone  Valmistaja  Toiminnassa vuosina  Viiraosa  Viiraleveys  Puristinosa  Nopeus  Kapasiteetti  MuutaPaperikone PK11873 – 1881Tasoviira1 400 mmLumppupaperi, silkkipaperiTuhoutui tulipalossaPaperikone PK21873 – 1881Tasoviira2 000 mm2 märkäpuristintaSanomalehtipaperi, Tapettipaperi ja KäärepaperiTuhoutui tulipalossaKartonkikone KK1, museokartonkikone "Seebra", "Kukkopilli"Füllnerxx.10.1897 – 14.11.1978Vastavirtaperiaatteella toimiva muodostusosa, jossa nostosylinterit ja vastavirtasylinterit1 500 mm30 m/min6 000 t/a, Kartonki (unlined chipboard, testboard, strongboard)Suomen ensimmäinen jatkuvatoiminen kartonkikone.
Kone on museoituna paikallaan vanhassa kartonkitehtaassa, joka on osa Ankkapurhan teollisuusmuseotaKartonkikone KK2Füllner1899 – 1979Vastavirtaperiaatteella toimiva muodostusosa, jossa nostosylinterit ja vastavirtasylinterit2 150 mm3 000 t/a, Kartonki (whitelined chipboard)Yankee-sylinteri. Sijaitsi KK1:n vieressä, purettu ja myyty Aasiaan.Kartonkikone KK3Füllner(1916)1926 – 1990Vastavirtaperiaatteella toimiva muodostusosa, jossa nostosylinterit ja vastavirtasylinterit2 150 mm5 000 t/a, Kartonki (unlined chipboard, testboard, strongboard)Ostettu Svenska Pappe AB:ltä Sundsvallista käytettynä vuonna 1926. Purettu ja myyty  Vääräkosken kartonkitehtaalle varaosiksi.

 Anjalan tehtaan paperikoneet 

Tehtaalla on tuotantokäytössä yksi paperikone. Vanha hiomo ja PGW-koelinja suljettiin vuonna 1983. Paperikone PK1 suljettiin vuonna 2008 ja PK3 vuonna 2023.

 Nykyiset 

 Kone  Valmistaja  Toiminnassa vuosina  Viiraosa  Viiraleveys  Puristinosa  Nopeus  Kapasiteetti  MuutaPaperikone PK2Karlstads Mekaniska Werkstad (Tampella uusinut 1989, Voith uusinut vuonna 2008)3.12.1938– (Uusittu vuosina 1969, täysin 1989 Tampella, 2001 ja 2008)Hybridi-formeri5 440 mm Speedsizer1 300 m/min (alkuper. 450 m/min, Uusinnan jälkeen 1 400 m/min)155 000 t/a, MFC-paperi (Päällystetty aikakauslehtipaperi, 54–80 g/m2) (Uusinnan jälkeen 200 000 t/a, kirjapaperi) (alkuper. 39 000 t/a sanomalehtipaperia)Muutetaan valmistamaan kirjapaperia, päätös 25.10.2007

 Entiset 

 Kone  Valmistaja  Toiminnassa vuosina  Viiraosa  Viiraleveys  Puristinosa  Nopeus  Kapasiteetti  Muuta Paperikone PK1Karlstads Mekaniska Werkstad5.3.1938 – 17.11.2008 (Uusittu vuosina 1954, 1958 ja 2000)Tasoviira5 460 mmSym-Sizer-filmipuristin900 m/min (akuper. 450 m/min)120 000 t/a, MFS-paperi (Kirjapaperi), 60–90 g/m2 (alkuper. 38 000 t/a sanomalehtipaperia)Sulkemispäätös 25.10.2007Paperikone PK3Valmet25.2.1983 – 28.11.2023 (Uusittu 1997, jälkikäsittely 2007)Sym-Former N9 200 mm Sym-Press II1 400 m/min
(Alkuper. 1 200 m/min)245 000 t/a, Päällystämätön sanomalehti-, jatkolomake ja kirjapaperi, MFS-paperi (Erikoissanomalehtipaperi, 45–65 g/m2) Sulkemispäätös 12.4.2023

 Tampella / Valmet / Metso Paper Oy:n kartonkiteknologiakeskuksen koekartonkikone 

Metso Paper lopetti koekonetoiminnan Inkeroisissa vuonna 2008 tehostamistoimenpiteiden seurauksena. Yksikön historia liittyy Tampella Papertech-yksikköön, jonka Metso Paper Oy:n edeltäjä Valmet Paperikoneet hankki omistukseensa vuonna 1992.

 Kone  Valmistaja  Toiminnassa vuosina  Viiraosa  Viiraleveys  Puristinosa  Nopeus  Kapasiteetti Muuta KoekartonkikoneTampella1962-2008 ?1 000 mm ? ?Kartonkien koe-erät, kartonkikoneiden kehitysKone Metso Paperin omistuksessa. Koneella toteutetun tuotekehityksen perusteella on kehitetty Tamformer-viiraosa.

Tehtaan rautatieliikenne

Tehtaan rakennustyömaalla ja myöhemmin itse tehtaan käytössä oli runsaasti 750 mm:n raideleveydelle rakennettuja kapearaiteisia ratoja, joilla oli liikenteessä Imatran voimalatyömaalta siirrettyjä vetureita ja vaunuja. Kapearaidekalusto poistettiin käytöstä joskus sodan jälkeen, se ei kelvannut sotakorvauksina. 

Nykyisin tehtailla on oma leveäraiteisto, jolla liikennöi kotimaista valmistetta oleva tehtaan oma teollisuusveturi Move66 (Valmet 13/1973, 0-6-0dh) huhtikuun 2008 lopulle saakka, jolloin sen rikkouduttua yhtiö luopui oman veturin käytöstä muutamaksi kuukaudeksi.

Tällä hetkellä Anjalan paperitehtaan ja Inkeroisten kartonkitehtaan veturipalvelut tarjoaa Imatran veturipalvelu, jolla on vetureina Kaukaan tehtaan entiset veturit Move66 10/1973 ja Move67, 01/1975.

Katso myös
 Myllykosken paperitehdas
 Suomen paperiteollisuus

Lähteet

 Stora Enson Inkeroisten kartonkitehdas, virallinen sivusto  
 Stora Enson Anjalan paperitehdas, virallinen sivusto  
 Ankkapurhan teollisuusmuseo 
 Tietoja museokartonkikoneesta KK1
 Museovirasto – Rakennettu kulttuuriympäristö: Tampella Oy:n teollisuus- ja asuntoalue, Inkeroinen
 Tampellan Inkeroisten tehtaat 1872-1972 (1972). Tampella Oy. Anjalankoski.
 Marttila, Inkeri (1988) Anjalan paperitehdas 1938-1988. Wsoy.
 Nykänen, Panu & Paulapuro, Hannu (2005) Telan ympäri - Vuosisata suomalaista paperikone- ja paperinvalmistustekniikkaa. Tekniikan Historian Seura THS ry. Helsinki.

Viitteet

Aiheesta muualla

Luokka:Kouvolan rakennukset ja rakennelmat
Luokka:Suomalaiset paperinvalmistajat
Luokka:Suomen kapearaiteiset rautatiet
Anjalankoski
Luokka:Sippola